kardosdrur/scandi-wiki huggingface dataset:
Kükels

Kükels er en by og en kommune i det nordlige Tyskland, beliggende i Amt Leezen under Kreis Segeberg. Kreis Segeberg ligger i den sydøstlige del af delstaten Slesvig-Holsten.

Geografi 
Kommunen ligger ved sydbredden af Mözener See omkring 7 kilometer sydøst for Bad Segeberg.

Eksterne kilder/henvisninger 

 Kommunens websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Segeberg
James Ellroy

James Ellroy (født 4. marts 1948 i Los Angeles) er en amerikansk kriminalforfatter og essyist. Blandt hans mange værker, hvoraf de fleste er oversat til dansk, er The L.A. Quartet (The Black Dahlia, The Big Nowhere, L.A. Confidential og White Jazz) og Underworld USA Trilogy (American Tabloid, The Cold Six Thousand og Blood's a Rover).

Da Ellroy var 10 år gammel, blev hans mor voldtaget og myrdet; forbrydelsen er aldrig blevet opklaret. Sine minder om moderen og mordet på hende gav stof til erindringsværket My Dark Places, som blandt andet beskriver hans forsøg på mange år senere, sammen med en kriminalefterforsker, Bill Stoner, at opklare forbrydelsen.

Efter en omtumlet tilværelse som ung med stofmisbrug og småkriminalitet arbejdede han i en årrække, indtil han havde udgivet sin femte bog, som golfcaddy.

Mange af James Ellroys bøger er filmatiseret.

Værker 

 Brown's Requiem (1981)
 Clandestine (1982)
 Killer on the Road (oprindeligt udgivet som Silent Terror) (1986)

Lloyd Hopkins Trilogy
 Blood on the Moon (1984)
 Because the Night (1984)
 Suicide Hill (1985)

L.A. Quartet
 The Black Dahlia (1987), oversat til dansk Sorte Dahlia (1992)
 The Big Nowhere (1988), Ingenmandsland (1990)
 L.A. Confidential (1990), De faldne engles by (1991)
 White Jazz (1992), Hvid Jazz (1993)

Underworld USA Trilogy
 American Tabloid (1995), Amerian Tabloid (1995)
 The Cold Six Thousand (2001), Et amerikansk dødstrip (2001)
 Blood's a Rover (2009), Den røde gudinde (2012)

The Second L.A. Quartet
 Perfidia (2014)

Noveller og essays
 Dick Contino's Blues (Granta magazine nr. 46, Winter 1994)
 Hollywood Nocturnes (1994
 Crime Wave (1999)
 Destination: Morgue! (2004), Endestation lighuset (2007) 
 Shakedown (2012)
 LAPD '53 (2015)

Selvbiografier
 My Dark Places (1996), Mine mørke steder - erindringer om en forbrydelse i Los Angeles (1997)
 The Hilliker Curse: My Pursuit of Women (2010)

Redaktør
 The Best American Mystery Stories 2002 (2002)
 The Best American Crime Writing 2005 (2005)
 The Best American Noir of the Century (2011)

Dokumentar
 1993 James Ellroy: Demon Dog of American Crime Fiction
 1995 White Jazz
 2001 James Ellroy's Feast of Death
 2006 Murder by the Book: "James Ellroy"
 2011 James Ellroy's L.A.: City of Demons

Filmatiseringer 
 1988 Cop
 1997 L.A. Confidential
 1998 Brown's Requiem
 2002 Stay Clean
 2002 Vakvagany
 2002 Dark Blue
 2003 Das Bus
 2005 James Ellroy presents Bazaar Bizarre
 2006 The Black Dahlia
 2008 Street Kings
 2008 Land of the Living
 2011 Rampart

Eksterne henvisninger 

 
 
 

Krimiforfattere fra USA
Takashi Yoshimatsu

Takshi Yosimatsu (født 18. marts 1953 i Tokyo Japan) er en japansk komponist og pianist.

Yosimatsu hører sammen med Toru Takemitsu til nutidens fremmeste komponister i Japan. Han fik ingen musikundervisning som barn, men voksede op som glad amatør på keyboards og klaver i forskellige rock og jazz orkestre. Han kom ind på Keio Unviersity, hvor han studerede musik og teori.
Yosimatsu helligede sig mere og mere den klassiske musik, og blev især kendt for sine orkesterværker og sin filmmusik.
Han har skrevet 6 symfonier, orkesterværker, koncerter for mange instrumenter, filmmusik og klaverstykker etc.

Han er instpireret af Toru Takemitsu, Ludwig van Beethoven, Pjotr Tjajkovskij, The Beatles, Pink Floyd og Emerson, Lake & Palmer, og komponerer i romantisk og i neoklassisk stilretning blandet med atonalitet.

Udvalgte værker 

 Symfoni nr. 1 "Kamui-Chikap" (1990) - for orkester
 Symfoni nr. 2 "På Terra" (1991) - for orkester
 Symfoni nr. 3 (1998) - for orkester
 Symfoni nr. 4 (2000) - for orkester
 Symfoni nr. 5 (2001) - for orkester
 Symfoni nr. 6 "Fugle og engle" (2008) - for orkester
 Saxofonkoncert nr. 1 "Cyber fugl" (1994) - for altsaxofon, klaver og orkester
 Saxofonkoncert nr. 2 "Albireo Mode" (2005) - for sopransaxofon og orkester
 Guitarkoncert "Pegasuseffekt" (1984) - for guitar og orkester
 Klaverkoncert ""Memo Flora" (1997) - for klaver og orkester
 Fagotkoncert "Enhjørningekredsløb" (1988) - for fagot og orkester

Kilde 
 Om Takashi Yosimatsu på www.musicweb-international.com

Personer fra Tokyo
Komponister fra Japan
Pianister
Keyboardspillere fra Japan
San Marco

San Marco har flere betydninger:

 San Marco, en romerskkatolsk domkirke beliggende i Venedig
 San Marco, en af de seks sestieri i Venedig
 San Marco Argentano, en by i Calabrien, Italien
 San Marco Evangelista, en kommune i den italienske provins Caserta i Campania
 San Marco in Lamis, en by i Apulien, Italien
 San Marco la Catola, en by i Apulien, Italien
Daniela Gustin

Daniela Gustin er en svensk håndboldspiller, som spiller for HH Elite og Sveriges kvindehåndboldlandshold. Hun er venstrehåndet og spiller højre fløj.

Hun har tidligere spillet i Kärra HF, TSV Harrislee og Füchse Berlin, hvorfra hun i 2016 skiftede til Randers.

Gustin debuterede på landsholdet i en træningskamp mod Island 7. oktober 2016.

Privat danner hun par med den svenske landsholdsspiller Hampus Wanne.

Referencer

Eksterne henvisninger 
 Spillerprofil hos HH Elite

Håndboldspillere fra Sverige
Håndboldspillere fra SG BBM Bietigheim
Håndboldspillere fra Randers HK
Håndboldspillere fra HH Elite
Friedrich von Schele

Friedrich Rabod Freiherr von Schele (født 15. september 1847 i Berlin, død 20. juli 1904 sst.) var en prøjsisk officer og guvernør i den tyske koloni Tysk Østafrika.

Han var søn af den prøjsiske Hofjägermeister og formand for Hofkammer Werner von Schele (1814-1869) og hans ægtefælle Marie, født Eichhorn (1822-1861).

Efter endt militæruddannelse i 1865 blev han optaget som løjtnant ved det Magdeburgske Dragonregiment. Han deltog i den preussisk-østrigske krig i 1866 og senere i den fransk-preussiske krig (1870-71) som personlig assistent for prins Albert af Preussen. Han blev løbende forfremmet og blev i 1891 udnævnt til leder af det prøjsiske krigsministreriums kavaleriafdeling.

I 1892 blev Schele udnævnt til stedfortræder for guvernøren i Tysk Østafrika befalet og efter sin forfremmelse til oberst i 1893 blev Schele udnævnt til guvernør for kolonien og blev samtidig øverstkommanderende for tropperne i kolonien. Han gennemførte en række militæroperationer i Tysk Østafrika mod den lokale befolkning omkring Kilimanjaro. Han modtog i 1894 den fornemme tyske orden Pour le Mérite.

I 1895 genoptog Schele sin militærkarriere og blev den 14. april 1895 ’Flügeladjutant’ for Kejser Wilhelm 2. og blev kort efter udnævnt til brigadekommandør. Stadig som flügeladjutant for kejseren blev han den 1. juni 1896 udnævnt til kommandør af 2. Garde-kavaleri-brigade. En måned senere blev han løst fra sine forpligtelser som adjutant og blev den 22. marts 1897 forfremmet til generalmajor og i juni 1899 yderligere forfremmet til inspektør af 3. kavaleri-inspektion i Münster, hvor han ved udnævnelsen blev tildelt Kroneordenen. I 1900 blev han forfremmet til generalløjtnant. Han blev i 1901 udstationeret ved 16. division i Trier og blev i 1903 udnævnt til guvernør i Mainz.

Af helbredsmæssige årsager trådte Schele tilbage i 1904 og modtog i den anledning Den røde ørns orden af Kejser Wilhelm 2. Kort efter døde Schele efter lang tids sygdom den 20. juli 1904. han er blev begravet på Invalidenfriedhof i Berlin.

Litteratur 
 Kurt von Priesdorff: Soldatisches Führertum. Bind 10, Hanseatische Verlagsanstalt Hamburg, uden år, p. 267-269.
 Karl-Friedrich Hildebrand, Christian Zweng: Die Ritter des Ordens Pour le Mérite des I. Weltkriegs. Bind 3: P-Z. Biblio Verlag, Bissendorf 2011, , S. 195-197.
 Heinrich Schnee (Hrsg.): Deutsches Kolonial-Lexikon. Bind 3, Leipzig 1920, S. 262.

Personer fra Preussen
Officerer fra Tyskland
Juridisk attaché

En juridisk attaché er en juridisk uddannet person, som gør tjeneste på en ambassade eller repræsentation i udlandet. Dette er den højeste titel indenfor det udenrigs-juridiske system.

Diplomati
Livet (EP)

Livet er Karl Williams fjerde udgivelse. Det udkom den 10. juni 2016 og handler om livets op- og nedture.

Spor

Referencer 

EP-plader
Karl William-album
Great Basin

Great Basin er et stort, ørkenområde som ligger vest i USA. Det er også en geografisk subregion. Dens grænser er variabelt defineret, afhængig af den aktuelle definitionen som bruges. Det mest almindelige er at betragte Great Basin som det store, sammenhængende afvandingsområde som ligger imellem Wasatch Range i Utah og Sierra Nevada, og som ikke har nogen naturlig adgang til havet.

USA's geografi
Afvandingsområder
Endorheiske bassiner
Gymnastik under sommer-OL 2016 – Artistiske all-around for hold (herrer)

Mændenes artistiske all-around for hold under sommer-OL 2016 i Rio de Janeiro blev holdt d. 8. august 2016 på HSBC Arena.

Kvalificeret hold
 
 
 
 
 
 
 
 

Artistiske all-around for hold (herrer)
Gymnastik under sommer-OL 2016 – Artistiske individuelle all-around (herrer)

Mændenes artistiske individuelle all-around under sommer-OL 2016 i Rio de Janeiro blev afholdt d.10. august 2016 i HSBC Arena. Kōhei Uchimura vandt guld, og han var den første mandlige gymnast i 44 år, som vandt guld i to på hinanden følgende olympiske lege.

Tidsoversigt
Alle tider er i brasiliansk tid (UTC−3)

Referencer 

Artistiske individuelle all-around (herrer)
Gymnastik under sommer-OL 2016 – Bensving (herrer)

Mændenes bensvingskonkurrence under sommer-OL 2016 fandt sted på HSBC Arena den 14. august 2016.

Konkurrenceformat 
De øverste 8 gymnaster i kvalifikationensfasen (begrænset til to pr. NOC), baseret på kombineret score på udførelsen og sværhedgraden på hvert redskab, avancerede til den individuelle all-around finale. Finalisterne udførte på hvert redskab igen. Kvalifikationskravsscoringerne blev derefter ignoreret, hvor kun finalerundens scores tæller.

Bensving (herrer)
Leezen (Holsten)

Leezen er en kommune og administrationsby i det nordlige Tyskland, beliggende i Amt Leezen under Kreis Segeberg. Kreis Segeberg ligger i den sydøstlige del af delstaten Slesvig-Holsten.

Geografi 
Leezen ligger ved vestenden af Neversdorfer See omkring syv kilometer syd for Bad Segeberg. I kommunen ligger ud over Leezen, landsbyerne Heiderfeld og Krems I.
Byen ligger ved Bundesstraße B 432 og lidt øst for kommunen går motorvejen A 21.

Eksterne kilder/henvisninger 

 Kommunens websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Segeberg
Kim J. Henriksen

Kim Jan Henriksen - (også kendt som "Kimo", "Kim Jezus", født 28. oktober 1960 i København) er en dansk sanger og musiker.

Af sin polsk-fødte mor Bogumiła Maria Henriksen og sin danske far Kai L. Henriksen lærte han esperanto som barn, og blev fremtrædende indenfor af esperantist-ungdomsbevægelsen og indenfor esperanto-sproget rock-musik i 1980'erne og 1990'erne.
Kim J. Henriksen og hans polske kone taler esperanto hjemme og har opdraget deres søn som andengenerationsesperantomodersmåltaler.

Kim J. Henriksens entusiastiske musikalske fremme af esperanto og mellemfolkelig forståelse gennem rockmusikken har gjort ham populær både i Europa og Amerika.

Musikalsk karriere 
I 1983 var Kim J. Henriksen med til at starte gruppen Amplifiki (sammen med Bertilo Wennergren og Micke Englund), som optrådte rundt om i Europa i 1980'erne. Han komponerede og sang adskillige af
esperantorockgruppen Solas mest populære sange. Som medgrundlægger af bandet Esperanto Desperado i 1996, var han sanger, guitarist and harmonikaspiller i gruppen.

Hotel Desperado 
I efteråret 2005 var Kim J. Henriksen med til at starte gruppen Hotel Desperado med Brian Laustsen, Nis Bramsen og Mark Dziwornu, fra kredsen omkring Esperanto Desperado. Andre bandmedlemmer er Thierry Boisdon and David-Emil Wickström.
Bandet synger sange adskillige sprog — dansk, engelsk, fransk, twi and spansk.
Deres musik indeholder elementer af flamenco, afro, blues, folk, balkan and ska.

Rolle i esperanto-bevægelsen 
Kim J. Henriksen blev formand for ungdomsafdelingen for Esperantoforeningen for Danmark og senere formand for hele Esperantoforeningen for Danmark fra 1995 til 2002 og formand lokalforeningen i København fra 2005 til 2007.
Han var blandt initiativtagerne til og drivkrafterne i Sunda esperanto agado, et samarbejde i Øresundsregionen mellem esperantoforeningerne fra København i Danmark og fra Malmø og Lund in Sverige.
Han har været bestyrelsesmedlem i esperantoforeningen i Malmø siden 2007. Her underviser han også i Esperanto.

Lingvists karakteristik 
Lingvisten Arika Okrent fra USA bemærker:

"[Henriksen] appeared not to appreciate how bizarre it was to be a native speaker of an invented language. Esperanto was the medium of his parents' relationship and of the entire home life of their family.

"Before you start getting indignant on his behalf, know that growing up he had plenty of contact with the world outside his home and learned to speak Danish as a native too. But he considered Esperanto his true mother tongue. For Kimo, Esperanto was a completely normal fact of life in the same way that Polish would have been if both of his parents had been Polish. Kimo didn't choose to learn Esperanto, nor did his son, but everyone else at the conference did. Somewhere along the way they'd decided it worth their time to learn this utopian pipe-dream language."

Henvisninger 

Personer fra København
Esperanto
Rockmusikere fra Danmark
Danskere af polsk afstamning
Mözen

Mözen er en by og en kommune i det nordlige Tyskland, beliggende i Amt Leezen under Kreis Segeberg. Kreis Segeberg ligger i den sydøstlige del af delstaten Slesvig-Holsten.

Geografi 
Mözen ligger ca. fire kilometer sydøst for Bad Segeberg ved B 432 og motorvejen A 21. Den grænser op til den 131 hektar store Mözener See.

Eksterne kilder/henvisninger 

 Kommunens websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Segeberg
Special Reserve

Special Reserve er det første opsamlingsalbum fra det keltiske band Gaelic Storm. Det blev udgivet d. 19. august 2003, og indeholder sange fra deres tidligere udgivelse, samt tre nye sange.

Spor 
"Courtin' in the Kitchen"*
"Johnny Tarr"
"The Schooner Lake Set"*
"The Leaving of Liverpool"
"Drink The Night Away"
"After Hours At McGann's"
"Swimmin' In The Sea"
"Nancy Whiskey"*
"She Was The Prize"
"Johnny Jump Up / Morrison's Jig"
"Titanic Set"
"Tell Me Ma"
"Beggarman"

Asterisk indikerer at det er en ny sang.

Medvirkende 
 Patrick Murphy (harmonika, skeer, Bodhrán, mundharmonika, vokal)
 Steve Twigger (Guitar, Bouzouki, Mandolin, vokal)
 Samantha Hunt (Violin)
 Shep Lonsdale (Djembe, Doumbek, Surdo og anden percussion)
 Steve Wehmeyer (Bodhrán, Didgeridoo, Vokal)
 Tom Brown (sækkepibe, Tinwhistle, DegerPipes)

Yderligere musikere 
 Deborah Clark Colón (violin på spor 1, 3, & 8)

Referencer

Gaelic Storm-album
Opsamlingsalbum fra 2003
Gymnastik under sommer-OL 2016 – Spring over hest (herrer)

Mændenes spring over hest under sommer-OL 2016 i Rio de Janeiro blev holdt 15. august 2016 på HSBC Arena.

Medaljerne blev overrakt af Chang Ung, IOC medlem, Nordkorea og Ali Al-Hitmi, FIG eksekutivkomité medlem.

Spring over hest (herrer)
Gymnastik under sommer-OL 2016 – Barre (herrer)

Mændenes barre under sommer-OL 2016 i Rio de Janeiro blev afholdt 16. august 2016 på HSBC Arena. Medaljerne blev overrakt af Sergey Bubka, IOC medlem, Ukraine og Georges Guelzec, FIG eksekutivkomité medlem.

Barre (herrer)
Gymnastik under sommer-OL 2016 – Reck (herrer)

Mændenes konkurrence i reck under sommer-OL 2016 i Rio de Janeiro fandt sted d. 16. august 2016 på HSBC Arena. Medaljerne blev overrakt af Claudia Bokel, IOC medlem, Tyskland og Naomi Valenzo, FIG eksekutivkomité medlem.

Reck (herrer)
Hans Karl von Winterfeldt

Hans Karl von Winterfeldt (født 4. april 1707 i Vanselow i Svensk Forpommern, død 8. september 1757 i Görlitz) var en prøjsisk general, arveherre til flere godser og nær ven af kong Fredrik den Store.

Han deltog i de Schlesiske krige mod kejserinde Maria Theresia af Østrig om herredømmet over Schlesien. Han døde efter at være blevet alvorligt såret under krigshandlingerne.

Liv 

Winterfeldt trådte i 1723 ind i sin onkels prøjsiske arméregiment. I 1740 blev han, som Fredrik den Stores nærmeste fortrolige, udnævnt til gesandt til St. Petersburg. Her formåede han at forhindre Østrigs planer om indgå en militæralliance med Rusland.

Ved udbruddet af de schlesiske krige rejste han tilbage til Preussen og deltog i 1741 i stormen på Glogau (8. marts), slaget ved Mollwitz (10. april) og overfallet på Rothschloß (22. juni) i Schlesien. Kort tid efter blev han forfremmet til oberst.

Winterfeldt deltog i 1742 under slaget ved Chotusitz og i 1745 i slaget ved Hohenfriedeberg (4. juni), Landeshut og slaget ved Hennersdorf (23. november).

Efter krigen var Winterfeldt med i den fortrolige kreds omkring kongen og blev hans generaladjutant. Kongen sendte ham til London for at forhandle Westminster-konventionen med England. I praksis havde Winterfeldt rollen som kongens generalstabschef og var dermed en historisk forløber for denne funktion, som senere blev indført i den prøjsiske hær.

I 1756 blev han af kongen tildelt Den sorte ørns orden og ordenen Pour le Mérite. Samme år blev han udnævnt til kommandant for fæstningen Kolberg og guvernør i Kolberg, samt forfremmet til generalløjtnant.

Winterfeldt deltog i slaget ved Prag den 6. maj 1757, hvor han kommanderede vestre flankes infanteri. Da han slog østerrigerne tilbage ved slaget ved Moys blev han alvorligt såret og døde dagen efter af skadene.

Winterfeldt blev begravet på sit gods Barschau, men hundrede år senere blev hans jordiske rester overført til den prøjsiske gravplads Invalidenfriedhof i Berlin. Winterfeldtplatz i Berlin er opkaldt efter ham.

Litteratur 
 Engelmann, Joachim / Dorn, Günter: Friedrich der Große und seine Generale, Friedberg 1988.
 Paulig, F. R.: Geschichte des Siebenjährigen Krieges. Ein Beitrag zur deutschen Geschichte der Jahre 1740 – 1763, Starnberg 1988 (Nachdr. d. Ausg. Frankfurt/Oder 1878).
 Rohdich, Walther: Friedrich Faszination. 200 Tage aus seinem Leben, Friedberg 1986 (Kapitel: Hans Carl von Winterfeldt).
 Schnitter, Helmut: Hans Karl von Winterfeldt – "Generalstabschef" des Königs", in: Ders. (red.): Gestalten um Friedrich den Großen. Biographische Skizzen, Bd. 2, Reutlingen 1993, S. 6-16.

Eksterne henvisninger 

 Opsag i Encyclopædia Britannica 1911 fra Wikisource 

Diplomater fra Tyskland
Personer fra Preussen
Officerer fra Tyskland
Neversdorf

Neversdorf er en by og en kommune i det nordlige Tyskland, beliggende i Amt Leezen under Kreis Segeberg. Kreis Segeberg ligger i den sydøstlige del af delstaten Slesvig-Holsten.

Geografi 
Kommunen ligger ved sydbredden af Neversdorfer See omkring 7 kilometer syd for Bad Segeberg. Motorvejen A 21 går gennem kommunen og lidt mod vest går Bundesstraße B 432.

Eksterne kilder/henvisninger 

 Kommunens websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Segeberg
VM i landevejscykling 2016 – Enkeltstart (herrer)

Herrernes enkeltstart ved VM i landevejscykling 2016 blev afholdt den 12. oktober i Doha i Qatar. Det var den 23. enkeltstart for herrer ved VM.

Enkeltstarten blev vundet af tyske Tony Martin for fjerde gang i karrieren, efterfulgt af Vasil Kiryjenka og Jonathan Castroviejo.

Resultater

Referencer

Eksterne henvisninger 
 

VM i landevejscykling 2016
Iwan Müller

Iwan Müller henviser til:

 Iwan Müller (musiker) (1786-1854) – tyskbaltisk klarinettist, komponist og instrumentmager
 Iwan von Müller (1830-1917) – tysk klassisk filolog og pædagog
Dekretal

Dekretaler (decretales, underforstået epistolae, breve) kaldes de pavebreve, som ved
afgørelsen af en eller anden sag kan tjene som rettesnor i lignende tilfælde.

Ved pavedømmets stigende magt antog dekretalerne karakter af kirkelove.
Allerede ved overgangen fra Oldtid til Middelalder foranstaltede man samlinger af dekretaler,
oftest dog sammen med akter fra kirkemøderne, således i Rom ved Dionysius den Lille og i Spanien.
Disse samlinger blev forøget med opdigtede eller omdannede breve, især de såkaldte pseudoisidoriske dekretaler fra 9. århundrede.

Senere blev der optaget dekretaler i biskop Burchard af Worms’ samling fra ca. 1020 (Decretum Burchardi), den yngre Anselm af Luccas (†1086) fra slutningen af 11. århundrede (Collectio canonum) og Decretum Gratiani fra ca. 1150.
Pave Gregor IX lod den spanske dominikaner Raimund fra Peñafort (†1275) udarbejde en
officiel samling til supplering af Decretum Gratiani;
denne Liber extra (decretum Gratiani), der var inddelt i tre bøger, blev 1234 påbudt til brug ved universiteterne.

Også til denne samling føjede man tillæg af de følgende pavers dekretaler, og 1298
samlede Bonifatius VIII disse sammen med sine
egne dekretaler til Liber sextus (6. Bog), der ligeledes blev autoriseret til almindelig brug. Bonifacius VIII’s senere dekretaler blev samlet som Extravagantes.

En ny, offentlig samling dekretaler 1317 skyldes Clemens V efter hvem den kaldes Constitutiones Clementinae, men ellers er dens navn Liber septimus (7. bog). Den rummer tillige kanonerne fra 15. økumeniske koncil 1311-12 (kirkemødet i Vienne). Hermed slutter de offentlige samlinger af dekretaler. Decretum Gratiani, Liber extra, Liber sextus og Liber septimus blev føjet sammen til Corpus juris canonici, 'den kanoniske rets lovsamling'.

I slutningen af det 15. århundrede blev der tilføjet en ikke offentlig samling dekretaler af paverne indtil denne tid; den kaldes Extravagantes. Kirkerettens fortolkere kaldes ofte dekretister.

Kilde 
 , bind 5, side 904 af historiker Hans Olrik

Noter

Se også 
 Dekret − Pavelig bulle − Kanonisk ret

Eksterne henvisninger 
 "Titelstichwörter: dekretal" hos RI-Opac: Die Literaturdatenbank zum Mittelalter (Regesta-imperii.de)
 Stephan-Kuttner-Institute of Medieval Canon Law, München , hvor et projekt er "Die Dekretalensammlung des 12. Jahrhunderts" (tysk og engelsk)
 Om "Corpus juris canonici", 'den kanoniske rets lovsamling' hos Den Store Danske af retshistoriker Ditlev Tamm



Retshistorie i middelalderen
Kirkehistorie
Romerskkatolske kirke
Kontrarevolution

Kontrarevolution, modrevolution, en magtovertagelse, der tilintetgør revolutionens landevindinger.

Oprindeligt sigter begrebet til de kongetro grupper, der gjorde oprør mod den franske revolution. I løbet af 1800-tallet sigter det til grupper, der modarbejdede såvel de socialistiske som borgerlige revolutioner, mens det i løbet af 1900-tallet først og fremmest blev anvendt som betegnelse af modstand mod socialistiske revolutioner, hovedsageligt fordi antallet af borgerlige revolutioner aftog.

Begrebet anvendes af sympatisør til en revolution. Hitlers magtovertagelse i Tyskland 1933 ses af nogle som en kontrarevolution i forståelsen, at magtovertagelsen betød afskaffelsen af demokratiet i Tyskland. Også genindførelsen af kapitalismen i Sovjetunionen betegnes af nogle som en kontrarevolution, idet planøkonomien afskaffedes.

Nogle, der bekæmper det revolutionære alternativ og stræber efter at gennemføre en kontrarevolution, betegnes som kontrarevolutionær. I nogle tilfælde er betegnelsen blevet anvendt af forskellige antikommunistiske grupper som Contras i Nicaragua.

Se også 
 Reaktionær
Gymnastik under sommer-OL 2016 – Artistiske all-around for hold (damer)

Damernes artistiske all-around for hold under sommer-OL 2016 i Rio de Janeiro blev afholdt den 9. august 2016 i HSBC Arena.

Artistiske all-around for hold (damer)
Kvindesport under OL